CELEX: 62018TN0671
Language: el
Date: 2018-11-15 00:00:00
Title: Υπόθεση T-671/18: Προσφυγή της 15ης Νοεμβρίου 2018 — ZU κατά Επιτροπής

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/58
            
         
      Προσφυγή της 15ης Νοεμβρίου 2018 — ZU κατά Επιτροπής
      (Υπόθεση T-671/18)
      (2019/C 16/70)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: ZU (εκπρόσωπος: C. Bernard-Glanz, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση του προϊσταμένου του τμήματος διαχείρισης σταδιοδρομίας και κινητικότητας, που εμπίπτει στη Διεύθυνση HR.B της Γενικής Διευθύνσεως ανθρωπίνων πόρων (DG HR) της Επιτροπής, της 12ης Οκτωβρίου 2018, περί μετατάξεως του προσφεύγοντος στη Γενική Διεύθυνση για την καταπολέμηση της απάτης (DG OLAF), στην οποία υπηρετούσε προηγουμένως·
               
            
                  —
               
               
                  να ακυρώσει την απόφαση του προϊσταμένου του τμήματος του κέντρου λογιστικής διαχείρισης 4, που εμπίπτει στη Διεύθυνση HR.AMC της DG HR της Επιτροπής, της 29ης Οκτωβρίου 2018, με την οποία καθορίστηκε προσωρινώς ως ημερομηνία μετατάξεώς του η 1η Δεκεμβρίου 2018·
               
            
                  —
               
               
                  να ακυρώσει, από κοινού με τα ανωτέρω, καθόσον είναι αναγκαίο, τη μη εκδοθείσα ακόμη απόφαση της αρμόδιας για τους διορισμούς αρχής περί απορρίψεως της διοικητικής ενστάσεως του προσφεύγοντος·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ανεπαρκής διαφάνεια της διαδικασίας μετατάξεως, παράβαση του άρθρου 25 του κανονισμού υπηρεσιακής καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και έλλειψη αιτιολογίας, προσβολή του δικαιώματος του προσφεύγοντος να αμυνθεί κατά της αναγκαστικής μετατάξεως και παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και προσβολή του δικαιώματος ακροάσεως.
               
            
                  2.
               
               
                  Με τον δεύτερο λόγο προβάλλεται πρόδηλη πλάνη εκτιμήσεως όσον αφορά το συμφέρον της υπηρεσίας και παραβίαση της αρχής της χρηστής διοικήσεως.
               
            
                  3.
               
               
                  Με τον τρίτο λόγο προβάλλεται παράλειψη κρίσιμων στοιχείων στρεφομένων κατά της άμεσης μετατάξεως του προσφεύγοντος στην OLAF, παραβίαση της αρχής της χρηστής διοικήσεως και προσβολή της κατ’ άρθρο 22α του ΚΥΚ προστασίας των μαρτύρων δημοσίου συμφέροντος.
               
            
                  4.
               
               
                  Με τον τέταρτο λόγο προβάλλεται παράβαση του καθήκοντος μέριμνας.
               
            
                  5.
               
               
                  Με τον πέμπτο λόγο προβάλλεται κατάχρηση εξουσίας.